stanford-oval/wikipedia huggingface dataset:
Võhandu jõgi
Etymologiaa

Historiansa aikana joella tiedetään olleen monia rinnakkaisia nimiä, joista vielä nykyään tunnetaan Võu jõgi, Voo jõgi ja Pühäjõgi. Historiallisten nimien kieli on voinut teksteissä olla myös venäjänkieli ja saksankieli. Vuonna 1522 on mainittu Webbeke, 1561 Vybovk (ven. Выбовкѣ), 1601, Wibowsken Beke, 1627 Wohanda ja Wiehandt, 1638 Wehentojegge ja Wæhand, 1644 Wöhhanda, 1684 Helige Beck, Wehen oja ja Kollio Jeggi, 1686 Wemba Beck ja Wyboffka, 1790 Vybovka (Выбовка), 1798 Wöhhando, Woo, Wou ja Pühhajöggi sekä 1839 Pühha ja Woo. Joella on satoja vuosia ollut V-kirjaimen alkuisia nimiä. 1700-luvulla ilmaantui karttoihin nimi Pühäjõgi, mikä johtunee vuonna 1642 kapinassa kyseisellä sivujoella tapahtuneesta kahakasta tai Johann Gutslaffin vuonna 1644 julkaistusta aihetta sivunneesta kirjasta.
Yläjuoksun Võhandu-nimen alkuperästä on joitakin teorioita. Se voisi tulla vihanta-sanasta sekä vehka-sanasta (võhk tai võha), joista olisi syntynyt *vihanto ~ *võhanto. Sana olisi sitten pehmentynyt ensin muotoon võhando ja myöhemmin muotoon võhandu. Alajuoksulla käytetystä Võu-nimen alkuperäiseksi muodoksi on ehdotettu muotoja *Võõpo ~ *Võõbo ~ *Võõvo, joka selittää venäjänkieliset variaatiot ja sopii hyvin paikannimen Võõpsu (Võõp + suu) selitykseksi. Kaksoisvokaali olisi myöhemmin muuttunut ensin muotoon Võu ja sitten muotoon Võo.
Hallintoalue

Võhandu jõgi kuuluu Peipsijärven alavesistöalueeseen, joka on osa Itä-Viron vesistöaluetta. Ojan vesistörekisterin tunnus on VEE1003000.
Huomautuksia

↑  Teksti on osittain käännös vironkielisestä artikkelista et:Võhandu jõgi, jonka tiedot on vielä tarkistamatta muista lähteistä.
↑  Kohteen pituus, leveys ja ympäristön kasvillisuus, asutus ja nimistöä on tarkistettu tai mitattu Internetin Google-, Bing-, ACME- tai Yandex-karttapalvelusta käyttäen annettuja koordinaatteja.
Aiheesta muualla

Kuvia tai muita tiedostoja aiheesta Võhandu jõgi Wikimedia Commonsissa
Võhandu maraton
Ülle Harju: Üllatav: loodusesõbrad tervitavad kaitseala vähendamist, 2019
Pyhäjoen kapinan muistokivi Harjumäellä
Narvanjoen vesistöalueessa vaaleanvihreä rajattu alue esittää Peipsijärven valuma-aluetta. Võhandu jõen valuma-alue sijaitsee Peipsijärven eteläpään länsipuolella Emajoen eteläpuolella.
Päpinan paperitehdas ja siihen liittyvä patojärjestely.
Mõisapark Räpinan järven rannalla.
Sean MacDiarmada

Sean MacDiarmada
Seán MacDiarmada, tai Seán Mac Diarmada (engl. John MacDermott), (28. helmikuuta 1883 Kiltyclogher, Leitrimin kreivikunta – 12. toukokuuta 1916 Dublin) oli yksi Irlannin pääsiäiskapinan johtajista.
MacDiarmada syntyi Leitrimin Kiltyclogherissa, jossa hän kouluttautui Irish Christian Brothersissa. Vuonna 1908 hän muutti Dubliniin, ja jo siihen aikaan hänellä oli yhteyksiä useaan irlantilaiseen separatisti- ja kulttuuriliikkeeseen kuten Sinn Féiniin, IRB:hen ja Gaelic Leagueen. Hänet nimitettiin pian IRB:n korkeimpaan neuvostoon.
Vuonna 1910 MacDiarmadasta tuli radikaalin sanomalehden Irish Freedomin johtaja. Hän oli myös yksi lehden perustajista. Muut perustajat olivat Bulmer Hobson ja Denis McCullough. MacDiarmadasta tuli siis kansallinen organisoija IRB:lle, ja veteraaninationalisti Tom Clarke otti hänet siipiensä suojaan. Vuosien varrella näistä kahdesta tuli lähes erottamattomat. Hieman myöhemmin MacDiarmada sairastui polioon ja joutui kävelemään kävelykepin kanssa.
Marraskuussa vuonna 1913 MacDiarmada oli yksi Irlannin vapaaehtoisjoukkojen (Irish Volunteers) pysyvistä jäsenistä ja pyrki uupumattomasti ajamaan järjestystä IRB:n valvonnan alaisuuteen. Toukokuussa 1915 MacDiarmada pidätettiin Tuamissa, Galwayn kreivikunnassa Defense of the Realm Actin nojalla hänen kritisoituaan brittiarmeijan värväystä. MacDiarmada kuitenkin vapautettiin syyskuussa, jolloin hän myös liittyi IRB:n salaiseen sotilaskomiteaan, joka suunnitteli pääsiäiskapinaa.
MacDiarmada ja Clarke olivat suurimmassa vastuussa pääsiäiskapinasta, mutta raajarikkoisuutensa takia MacDiarmada otti pääasiassa osaa vain pieniin taisteluihin pääsiäisviikolla. Hän piti majaa kapinallisten päämajassa Dublinin pääpostitoimistossa (GPO). Kapinallisten antauduttua MacDiarmada pääsi pakenemaan teloitustaan piiloutumalla suureen vankien ruumiskasaan, mutta hänet kuitenkin tunnistettiin ja teloitettiin ampumalla 12. toukokuuta. Hän oli 33-vuotias. Brittiläinen upseeri Lee-Wilson, joka tunnisti ja määräsi tämän teloitettavaksi ennemmin kuin vangittavaksi, tapettiin myöhemmin Irlannin itsenäisyyssodan yhteydessä Corkissa Michael Collinsin käskystä.
Dublinissa on MacDiarmatin mukaan nimetty katu Seán MacDermott Street. Sligossa on myös MacDiarmadan rautatieasema, ja Carrick-on-Shannonissa Gaelic Atheletic Associationin stadionin nimi on Páirc Seán MacDiarmada.
Käännös suomeksi
Shebenik-Jabllanicën kansallispuisto

| --- | --- |
Sijainti:  Albania
Pinta-ala:  339,0 km2, 339,3 km2 
| --- | --- |
Tyyppi:  Kansallispuisto 
Perustettu:  2008 
muokkaa - muokkaa wikitekstiä - muokkaa Wikidataa
Shebenik-Jabllanicën kansallispuisto on Albaniassa Pohjois-Makedonian rajan seudulla sijaitseva kansallispuisto. Alueella sijaitsevat Shebenikutin ja jablanicen vuoret. Alueen vuorenhuipuista jotkin ovat yli 2000 metriä korkeita. Alueen korkein vuorenhuippu on 2253 metriä korkea Maja e Shebenikut. Puiston alueella on 14 jäätikön muovaamaa järveä, korkeimmillaan 1900 metrin korkeudessa. Alueella on myös syviä laaksoja ja vuoriniittyjä. Vuorten itärinteillä on painanteita, joista löytyy onsilojäätiköitä. Alueella virtaavia jokia ovat Qarrishtes ja Bushtrices. Puiston alueella elää balkaninilveksiä, susia, karhuja, lumikkoja, kivinäätiä, kärppiä, mäyriä ja lepakoita. Puiston alueella esiintyviä havupuita ovat pihdat, bosnianmänty, makedonianmänty ja saksanpihta. Puiston alueella esiintyviä lehtipuita ovat pyökki, punapaju, metsävaahtera ja rauduskoivu. Alueella esiintyviä lintuja ovat maakotka, metso ja pyy.
Shed a Light

| ”Shed a Light” Robin Schulz & David Guetta ft>  Cheat Codes |
| --- | --- | --- |

Singlen tiedot
 Albumilta: Uncovered
 Julkaistu: 25. marraskuuta 2016
 Formaatti: digitaalinen lataus
 Tuottaja(t): Robin Schulz, David Guetta, Guido Kramer, Dennis Bierbrodt, Jürgen Dohr, Trevor Dahl
 Tyylilaji: house
 Kesto: 03.11
 Levy-yhtiö: Tonspiel
Robin Schulzin muut singlet
| ”Heatwave” 2016 | ”Shed a Light” 2016 | ”OK” 2017 |
David Guettan muut julkaisut
| ”Would I Lie To You” 2016 | ”Shed a Light” 2016 | ”Light My Body Up” 2017 |
Cheat Codesin muut julkaisut
| ”Queen Elizabeth” 2016 | ”Shed a Light” 2016 | ”No Promises” 2017 |
Shed a Light on saksalaisen DJ-tuottaja Robin Schulzin ja ranskalaisen DJ-tuottaja David Guettan kappale, jolla vierailee myös yhdysvaltalainen DJ-tuottajakolmikko Cheat Codes. Sen julkaisi Tonspiel Schulzin kolmannen, Uncovered-studioalbumin johdantosinglenä 25. marraskuuta 2016. Kappaleen ovat sanoittaneet Schulz, Guetta, Jason Evigan, Jacob Kasher, Giorgio Tuinfort, Stefan Dabruck, John Ryan, Guido Kramer, Dennis Bierbrodt, Ammar Malik ja Jürgen Dohr.
Kappaleelle on toteutettu myös Mario Clementin ohjaama musiikkivideo, joka julkaistiin videopalvelu YouTubessa 31. tammikuuta 2017. Videon tuotti Christopher Kane ja sillä nähdään pääroolissa näyttelijät Franziska Nylen sekä Christopher Reinhardt. "Shed a Light" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Alankomaissa, Argentiinassa, Belgiassa, Itävallassa, Saksassa, Skotlannissa, Sloveniassa ja Sveitsissä. Lisäksi se myi kaksinkertaista platinaa Australiassa ja Italiassa.
Käännös suomeksi
Saamen lippu

Saamen lippu.
Saamen lippu on saamelaisten kansallisuuden tunnus, joka virallistettiin vuonna 1986. Lipussa on kaksivärinen ympyrä, jonka sininen osa kuvaa kuuta ja punainen osa aurinkoa. Lipun värit ovat samoja kuin saamenpuvuissakin käytetyt värit. Saamen lippua käytetään muiden kansallislippujen tavoin, ja virallisia saamelaiskonferenssissa hyväksyttyjä liputuspäiviä saamelaisilla on 12. Niiden lisäksi lippua käytetään epävirallisissa yhteyksissä, kuten perhejuhlissa.
Symboliikka

Saamen lipun värit tulevat saamenpuvuissa käytetyistä väreistä. Lipun kuva-aihe tulee noitarummusta ja Ruotsin saamelaisen Anders Fjellnerin runosta Biejjie-baernie eli Auringonpojat. Runossaan Fjellner kuvaa saamelaisia auringon pojiksi ja tyttäriksi. Ympyrän punainen osa kuvaakin aurinkoa ja sininen osa kuuta. Saamelaisissa noitarummuissa aurinko on puolestaan tärkein kuvio, ja se esiintyy keskellä useimpia rumpuja.
Historia

Yksi ensimmäisistä ehdotuksista saamelaisten lipusta tuli taiteilija Synnøve Persenilta vuonna 1977. Hän innostui suunnittelemaan lipun Färsaarilla vierailtuaan ja Färsaarten lipun nähtyään. Hän piti siitä, kuinka ylpeästi färsaarelaiset puhuivat kodistaan, ja halusi saamelaisille oman tunnuksen. Persenista tuntui siltä, ettei hänen maallaan ollut värejä ilman lippua. 1970-luvun loppupuolella saamen lipuksi tehtiin muitakin lippuehdotuksia, mutta Persenin lippu nousi suosituimmaksi. Sitä käyttivät ensimmäistä kertaa Alattio-Kautokeinon vesivoimalan ja padon vastustajat, ja lippu ruokki tuolloin Norjan saamelaisten kansanliikettä.
Persenin lipun värit tulivat pohjoissaamelaisten kansallispuvun eli gáktin väreistä. Saamelaiset eivät kuitenkaan kokeneet, että se kuvastaisi kaikkia saamelaisia. Saamelaisneuvosto käynnistikin 1980-luvulla suunnittelukilpailun, jonka voitti taiteilija Astrid Båhl. Lippu hyväksyttiin Åressa pidetyssä saamelaisten 13. pohjoismaisessa konferenssissa 15. elokuuta 1986. Samassa konferenssissa hyväksyttiin myös Sámi soga lávlla (suom. Saamen suvun laulu) -runon käyttö saamelaisten kansallislauluna. Uuteen lippuun oli lisätty myös vihreää, joka on yleinen väri etenkin eteläsaamelaisten saamenpuvuissa.
Liputus

Saamen lippua käytetään muiden kansallislippujen tavoin. Virallisia saamelaiskonferenssissa hyväksyttyjä liputuspäiviä saamelaisilla on 12, mutta lippua voi myös käyttää epävirallisesti erilaisten perhetapahtumien juhlistuksessa tai suruliputuksessa. Suomessa saamelaisalueen viranomaiset ja yhteisöt, kuten seurakunnat, liputtavat sekä saamen että Suomen lipuilla.
Vuosina 1992 ja 1996 Helsingin ja Murmanskin saamelaiskonferensseissa valittiin kymmenen liputuspäivää. Vuoden 2017 Trondheimissä pidetyssä konferenssissa hyväksyttiin vielä kaksi liputuspäivää, eli Isak Saban ja Elsa Laula Renbergin syntymäpäivät. Liputuspäivät ovat saamelaisille tärkeiden tapahtumien ja instituutioiden perustamisen päivämääriä.
Liputus > Liputuspäivät

6. helmikuuta: Saamelaisten kansallispäivä
2. maaliskuuta: Suomen saamelaiskäräjät perustettiin vuonna 1996
22.  ja 28. maaliskuun välisenä sunnuntaina, marianpäivä, saamelaisten perinteinen juhlapäivä.
20.  ja 26. kesäkuun välisenä lauantaina juhannuksen kunniaksi
9. elokuuta: YK:n kansainvälinen alkuperäiskansojen päivä
15. elokuuta: Saamen lipun hyväksymispäivä, lippu hyväksyttiin 1986
18. elokuuta: Saamelaisneuvosto perustettiin vuonna 1956
26. elokuuta: Ruotsin saamelaiskäräjät perustettiin vuonna 1993
9. lokakuuta: Norjan saamelaiskäräjät perustettiin vuonna 1989
9. marraskuuta: Saamelaisvaltuuskunta perustettiin vuonna 1973
15. marraskuuta: Isak Saban syntymäpäivä
29. marraskuuta: Elsa Laula Renbergin syntymäpäivä
Aiheesta muualla

Wikimedia Commonsissa on kuvia tai muita tiedostoja aiheesta .
Lakkala, Aletta: Hyvää saamen lipun päivää! Tiedätkö mitä värikäs lippu kuvastaa? Yle Uutiset Saamelaiset.  15.8.2017. Yleisradio Oy. Viitattu 15.8.2017.
Persenin lippuehdotus
Saamen lippu tangossa
Segestes

Segestes oli germaaniheimo keruskien päällikkö, ja Teutoburgin taistelun voittajan Arminiuksen appi. Segestes oli kuitenkin vävynsä kilpailija ja poliittinen vastustaja. Miesten välistä valtataistelua pahensivat henkilökohtaiset kaunat, sillä Arminius oli ryöstänyt Segestesin tyttären Thusneldan ja mennyt tämän kanssa naimisiin. Vuonna 9 jaa Segestes varoitti Germanian maaherraa Publius Quinctilius Varusta Arminiuksen, Segimerin ja muiden keruskipäälliköiden salaliitosta, mutta Varus jätti Segesteen varoitukset huomiotta. Varus tuhoutui pian tämän jälkeen legioonineen Teutoburgin taistelussa.
Vuonna 14 keruskit pakottivat Segestesin sotaan Rooman kanssa. Segestes jatkoi kuitenkin kirjeenvaihtoa vihollisen kanssa ja lähetti roomalaisten komentajalle Germanicukselle tietoja keruskien suunnitelmista ja joukkojen liikkeistä. Segestesin petos todennäköisesti huomattiin, sillä keruskisoturit hyökkäsivät Segestesin kimppuun tämän omassa talossaan, ja Germanicuksen lähettämä apujoukko onnistui pelastamaan Segestesin vain vaivoin. Segestes lapsineen, liittolaisineen ja orjineen saatettiin turvaan roomalaisten leiriin. Segestes edisti tämän jälkeen asemaansa vetoamalla siihen, että keisari Augustus oli myöntänyt hänelle Rooman foederatin aseman, ja hän tarjoutui neuvottelemaan rauhasta kapinallisten germaaniheimojen kanssa. Germanicus osoitti Segestesille turvallisen asuinpaikan Narbonnessa ja armahti Segestesin pojan Sigimunduksen, joka oli osallistunut germaanien vastarintaan. Segestesin tytär Thusnelda ja tämän vastasyntynyt poika sen sijaan lähetettiin vankeina Ravennaan, koska Thusnelda pysyi uskollisena aviomiehelleen Arminiukselle ja tämän kapinalle Roomaa vastaan.
Sebastian Hohenthal

Sebastian Hohenthal Fortecilla Britannian F3-luokassa vuonna 2008.
Sebastian Hohenthal (s. 5. marraskuuta 1984 Mora) on ruotsalainen moottoriurheilija.
Ura

Hohenthal aloitti uransa Karting-sarjoissa joissa hän kilpaili vuosina 1995-2000 voittaen mm. Dalacupen Formula Micro -sarjan mestaruuden vuonna 1996, ICA Junior Tom Trana Trophyn vuonna 1999 ja ICA Junior Nordic ja Swedish sarjojen mestaruudet vuonna 2000. Vuonna 2001 Hohenthal kilpaili Formula Ford-sarjoissa joissa hän jatkoi vuoteen 2004 saakka voittaen sarjan mestaruuden kolmessa eri luokassa vuonna 2003. Vuonna 2004 hän sijoittui kolmanneksi Britannian Formula Ford sarjassa ja Formula Ford Festival kilpailussa. Vuonna 2005 Hohenthal kilpaili Formula Renault UK sarjassa sijoittuen neljänneksi. Seuraavana vuonna hän voitti sarjan mestaruuden. Vuosina 2007-08 Hohenthal kilpaili Britannian Formula 3 -mestaruussarjassa sijoittuen seitsemänneksi ja yhdeksänneksi. Vuonna 2009 Hohenthal kilpaili FIA Formula Two Championship -sarjassa saavuttaen seitsemän pistettä. Vuonna 2010 Hohenthal ilmoitti vetäytyvänsä autourheilusta. Nykyään Hohenthal on Hello Sweden -klubin jäsen, joka tukee nuoria autourheilijoita. Hohenthal perusti myös oman Hohenthal Racing Academyn, joka avattiin toukokuussa 2010.
Savannihuiluvaris

| Savannihuiluvaris |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Leijut Artamidae
Suku::  Huiluvarikset Cracticus
Laji::  mentalis
Kaksiosainen nimi
 Cracticus mentalis  Salvadori & D'Albertis, 1876 
Katso myös
   Savannihuiluvaris Wikispeciesissä   Savannihuiluvaris Commonsissa 
Infobox OKNimi-testi OKIUCN-testi OK: 
Savannihuiluvaris (Cracticus mentalis) on leijujen heimoon kuuluva varpuslintu.
Levinneisyys

Savannihuiluvarista tavataan Koillis-Australiassa, Kaakkois-Indonesiassa ja Papua-Uuden-Guinean eteläosissa. Sitä on kuvattu melko yleisestä yleiseksi, ja sen kannankehitys on vakaa. Laji on luokiteltu elinvoimaiseksi.
Savannikorppikotka

| Savannikorppikotka |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Korppikotkat Gyps
Laji::  africanus
Kaksiosainen nimi
 Gyps africanus  Salvadori, 1865 
Katso myös
   Savannikorppikotka Wikispeciesissä   Savannikorppikotka Commonsissa 
Infobox OKNimi-testi OKIUCN-testi OK: 
Savannikorppikotkan muna
Savannikorppikotka (Gyps africanus) on afrikkalainen haaskoja syövä petolintu, joka kuuluu korppikotkien sukuun. Koostaan huolimatta tämä iso lintu on melko arka verrattuna muihin petolintuihin, kuten andienkondoriin (Vultur gryphus).
Uhanalaisuusluokitukseltaan laji on äärimmäisen uhanalainen. Kooltaan savannikorppikotka on 100–110 cm pitkä ja painaa 3–7 kg.[lähde? ] Sen levinneisyysaluetta ovat Afrikan keskiset ja eteläiset osat. Ravintonaan laji käyttää haaskoja.
Savannikorppikotkat viihtyvät savaneilla, kallioilla ja ruohotasangoilla.
Aiheesta muualla

ITIS: Gyps africanus (englanniksi)
Seppi Hurschler

Seppi Hurschler (s. 23. kesäkuuta 1983 Stans) on sveitsiläinen uransa päättänyt yhdistetyn hiihtäjä. Nykyisin Hurschler asuu Einsiedelnissä.
Yhdistetyn maailmancupissa Hurschler kilpaili ensimmäisen kerran Lahdessa maaliskuussa 2002. Hänen paras sijoituksensa maailmancupissa on neljäs sija, jonka hän saavutti kaudella 2009–2010 Seefeldin kisassa. Lisäksi hän on kilpaillut kolmissa olympialaisissa ilman merkittävää menestystä.
Hursler hiihti viimeisen maailmancupin kilpailunsa vuonna 2013.
Savannikuhankeittäjä

| Savannikuhankeittäjä> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kuhankeittäjät Oriolidae
Suku::  Kuhankeittäjät Oriolus
Laji::  percivali
Kaksiosainen nimi
 Oriolus percivali  Ogilvie-Grant, 1903 
Katso myös
   Savannikuhankeittäjä Wikispeciesissä  
Infobox OKNimi-testi OKIUCN-testi OK: 
Savannikuhankeittäjä (Oriolus percivali) on kuhankeittäjien heimoon kuuluva varpuslintu.
Levinneisyys

Savannikuhankeittäjää tavataan Burundissa, Kongon demokraattisessa tasavallassa, Keniassa, Ruandassa, Tansaniassa ja Ugandassa. Lajia on kuvattu laajalla levinneeksi ja melko yleiseksi. Sen kannankehitys on vakaa ja se on luokiteltu elinvoimaiseksi.
Seppe Smits

| Mitalit | Mitalit | Mitalit |  |
| --- | --- | --- | --- |
|  Seppe Smits  |  Seppe Smits  |  Seppe Smits  |  |
Maa:  Belgia
Miesten lumilautailu
| MM-kilpailut  | MM-kilpailut  | MM-kilpailut  |  |
|  Kultaa | La Molina 2011 | slopestyle |  |
|  Kultaa | Sierra Nevada 2017 | slopestyle |  |
|  Hopeaa | Gangwon 2009 | big air |  |
|  Hopeaa | La Molina 2011 | big air |  |
|  Pronssia | Stoneham 2013 | big air |  |
Sebastien "Seppe" Smits (s. 13. heinäkuuta 1991 Wilrijk) on belgialainen lumilautailija. Hän kilpailee slopestylessä ja big airissa. Smits voitti MM-kultaa vuoden 2011 MM-kisojen slopestylestä La Molinasta. Samoissa kisoissa hän saavutti myös MM-hopeaa big airista. Ensimmäisen arvokisamitalinsa Smits saavutti vuoden 2009 MM-kisoista Gangwon-dosta ollen big airissa hopeasijalla vain 17-vuotiaana. Smitsillä on myös yksi MM-pronssi vuoden 2013 kisoista Stonehamista big airista. Vuonna 2013 hän voitti pronssia X Gamesien slopestylestä Aspenista.
Smits on osallistunut yksiin talviolympialaisiin. Vuonna 2014 Sotšissa hän oli slopestylen 13. Maailmancupissa Smits on kilpaillut vuodesta 2007 alkaen. Hän on saavuttanut kaksi maailmancupin osakilpailuvoittoa ja seitsemän palkintokorokesijaa. Smits on 180 senttimetriä pitkä ja painaa 72 kilogrammaa.
Käännös suomeksi
Sebastián Ramis Torrens

Sebastián Ramis Torrens TOR (s. 10. kesäkuuta 1943 Llubí) on Perussa toimiva espanjalainen roomalaiskatolinen piispa. Hänet vihittiin papiksi 29. kesäkuuta 1969 ja nimitettiin Huamachucon alueprelatuurin johtoon 13. marraskuuta 1990. Piispaksi vihkiminen seurasi 13. tammikuuta 1991. Pääkonsekraattorina toimi Luigi Dossena, jota avustivat Manuel Prado Perez-Rosas ja Damián Nicolau Roig.
Sheela na gig

Sheila na gig Kilpeckin kirkossa Englannissa.
Sheela na gigit ovat keskiaikaisia naisveistoksia, joille on kuvattu liioiteltu vulva. Sheela na gigejä esiintyy ennen kaikkea Irlannissa ja Isossa-Britanniassa kirkoissa, linnoissa ja muissa rakennuksissa, toisinaan yhdessä miespuolisten veistosten kanssa. Veistosten tarkoitus on luultavasti ollut torjua pahoja henkiä. Hahmot onkin asetettu usein oviaukkojen ja ikkunoiden yläpuolelle, ilmeisesti torjumaan pahaa.
Aiheesta muualla

Kuvia tai muita tiedostoja aiheesta Sheela na gig Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sheela na gig
Käännös suomeksi
Satasairaala

| Satasairaala |
| --- | --- |
 Takana Satasairaalan kaksi vanhinta rakennusta ja etuvasemmalla lastenpsykiatrian tiloja.
Sijainti
Osoite:  Sairaalantie 3 28500 Pori
Organisaatio
Alue:  Satakunnan hyvinvointialue
Tyyppi:  keskussairaala
Historia
Perustettu:  1875
Linkki
Kotisivut:  http://www.satshp.fi
Satasairaala sijaitsee Tiilimäen kaupunginosassa Porissa.
Satasairaala (alk. Porin yleinen sairaala, vuosina 1965–2018 Satakunnan keskussairaala) on Porissa Tiilimäen kaupunginosassa toimiva Satakunnan hyvinvointialueen ylläpitämä keskussairaala. Sen toiminta-alue kattaa koko Satakunnan maakunnan.
Historia

Porin yleinen sairaala aloitti toimintansa vuonna 1878, jolloin senaatti päätti perustaa uuden yleisen sairashuoneen Turun ja Porin läänin pohjoisosia varten. Tarkoitusta varten ostettiin V kaupunginosassa Isolinnankadun ja Ruhtinaankadun kulmassa sijainnut rakennus. 1900-luvulle tultaessa sairaala ei enää vastannut aikakauden maakunnallisen sairaanhoidon vaatimuksia. Porin yleisessä sairaalassa oli ainoastaan 55 sairaansijaa, mutta potilaita oli jatkuvasti lähes parikymmentä enemmän, eikä kaikkia sisään pyrkiviä pystytty ottamaan hoitoon. Sairaalan tilat olivat pimeät ja epäkäytännölliset, ja useita välttämättömiä tiloja puuttui kokonaan. Tilanahtautta helpotti kuitenkin vuonna 1895 Porin kaupungin asukkaita varten perustettu Porin kaupunginsairaala. Vuonna 1927 yleisen sairaalan johtava lääkäri J. V. Sysimetsä teki aloitteen uuden sairaalan rakentamisesta, ja kansanedustaja Oskari Leivo otti asian esille eduskunnassa. Rahoitus hankkeelle saatiin vasta 1934, jolloin eduskunta hyväksyi Kyllikki Pohjalan käynnistämän aloitteen sairaalan määrärahasta.
Uudesta sairaalasta piti aluksi vain 100 sairaansijaa käsittävää laitosta, mutta Lääkintöhallituksen pääjohtajan Hannes Ryömän aloitteesta valtion ja kuntien sairaalatoimi yhdistettiin, ja Satakunnan kunnat rahoittivat viereen toisen samankokoisen sairaalarakennuksen. Ryömä piti järkevämpänä yhden suuren maakunnallisen sairaalaan rakentamista kuin useita pienempiä kunnansairaaloita. Rakennustyöt Porin kaupungin luovuttamalla tontilla Tiilimäen kaupunginosassa alkoivat vuonna 1935, ja kaksiosainen 220-paikkainen sairaala aloitti toimintansa heinäkuussa 1937. Rakennukset suunnitteli Lääkintöhallituksen rakennusosaston päällikkö arkkitehti Jussi Paatela.
Vuonna 1965 sairaalan nimeksi tuli Satakunnan keskussairaala (lyh. SATKS tai SatKS). 1970-luvun alussa järjestettiin arkkitehtikilpailu, jonka voittaneen Veijo Martikaisen suunnitelmien mukaan sairaalaan toteutettiin useita peruskorjaus sekä useita laajennuksia vuosina 1977–1994. 1990-luvulla toteutetut sairaala-alueen pihasuunnitelmat laati maisema-arkkitehti Maj-Lis Rosenbröijer.
Uudisrakentamista on jatkettu myös 2000-luvulla. Uusi lasten- ja naistentalo valmistui vuonna 2015, ja viimeisin laajennus on vuosina 2017–2018 toteutettu H-rakennus. Sairaalan nykyinen nimi Satasairaala otettiin käyttöön marraskuussa 2018. Harjavallan sairaala on tyhjentynyt loppuvuonna 2023 psykiatrian toimintojen siirryttyä  Satasairaalan  S-rakennukseen.
Aiheesta muualla

Satasairaalan kotisivut (Arkistoitu – Internet Archive)
Kuvia tai muita tiedostoja aiheesta Satasairaala Wikimedia Commonsissa